**Anexa nr. 1**

**Spații ce urmează a fi date în administrare DGASPC Argeș, situate la parterul imobilului din Pitești, str. Garoafelor, nr. 6, jud. Argeș**

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumire și nr. cameră conform releveu** | **Elemmente de identificare** | **Suprafaţa** | **Valoarea**  **(lei)** | **Destinaţia** |
| 1 | Camera 5 (parter) | **Pitești, str. Garoafelor, nr. 6** | 7,26 mp | 10.323,82 | Desfășurarea activității DGASPC Argeș -Unitatea de Îngrijire la Domiciliu a Persoanelor Vârstnice ,,Alături de Tine” Pitești |
| 2 | Camera 6 (parter) | 0,95 mp |
| 3 | Camera 7 (parter) | 0,90 mp |
| 4 | Cu drept de folosință comună pentru Hol 8 parter | | | |
| **TOTAL** | | | **9,11 mp** |  |  |

**Anexa nr. 2**

**Judeţul Argeş D.G.A.S.P.C. Argeș**

**Nr. ....................... Nr. .......................**

**CONTRACT DE ADMINISTRARE**

*I.* ***Părţile contractante***

1. **Judeţul Argeş** prin Consiliul Judeţean Argeş, cu sediul în Mun. Piteşti, Piaţa Vasile Milea nr. 1, Jud. Argeș, Cod unic de înregistrare 4229512, Telefon centrală: 0248/217800, Fax: 0248/220137, reprezentat prin dl. **Ion MÎNZÎNĂ,** Președinteal Consiliului Județean Argeș, în calitate de **proprietar,**

şi

2. Direcția Generală de Asistență Socială și Protecția Copilului Argeș, cu sediul în Mun. Piteşti, Calea Drăgășani, nr. 8, Jud. Argeș, Telefon: 0248/271131, Fax: 0248/271220, reprezentată prin d-na. **Tatiana EFTIME**, Director General, în calitate de **administrator,**

În temeiul art. 108 lit. a, art. 173 alin. 1, lit. c, alin. 4 lit. a, art. 288 alin. 3, art. 297 alin. 1 lit. a, art. 298, art. 299, art. 300 și al art. 301 din Ordonanța de Urgență nr. 57 din 03 iulie 2019 privind Codul Administrativ, al art. 866 - 870 din Legea nr. 287/2009 privind Codul Civil, republicată, modificată și completată, precum și al Hotărârii Consiliului Județean Argeș nr. ……………… părțile au convenit la încheierea prezentului contract de administrare.

***II. Obiectul contractului:***

1. Prezentul contract are ca obiect constituirea dreptului de administrare în favoarea D.G.A.S.P.C. Argeș asupra **unor spații în suprafață totală de 9,11 mp,** situate în incinta imobilului din Pitești, str. Garoafelor, nr. 6 – CF nr. 87894 Pitești (nr. cadastral 9841-C1), în scopul desfășurării activității Unității de Îngrijire la Domiciliu a Persoanelor Vârstnice ,,Alături de Tine” Pitești*,* identificate conform Anexei nr. 1, parte integrantă din Hotărârea Consiliului Județean Argeș nr. ………………….

2. Bunurile care fac obiectul prezentului contract sunt înregistrate în evidența contabilă a Județului Argeș;

3. Predarea – primirea spațiilor se va efectua pe bază de proces-verbal ce va constitui Anexa nr. 1 la prezentul contract.

***III. Durata contractului***

1.Prezentul contract de administrare se încheie pe perioadă nedeterminată.

***IV. Drepturile și obligațiile părților:***

**1. Proprietarul – Județul Argeș se obligă:**

1.1. Să garanteze administratorul - D.G.A.S.P.C. Argeș, de evicțiune totală sau parțială din partea sa ori a terților, precum și de viciile ascunse ale bunurilor imobile și ale activelor fixe;

1.2. Să nu tulbure administratorul în exercitarea drepturilor prevăzute în prezentul contract;

1.3. Să notifice administratorul, cu cel putin 60 de zile, apariția oricăror împrejurări de natură să aducă atingere drepturilor acestuia.

**2. Administratorul – D.G.A.S.P.C. Argeș se obligă:**

2.1. Să folosească spațiile date în administrare conform destinaţiei lor şi numai pentru îndeplinirea atribuţiilor născute din prezentul contract;

2.2 Să suporte toate cheltuielile născute ca urmare a neglijenței sau a folosirii în mod necorespunzător a spațiilor date în administrare;

2.3. Să exploateze spațiile date în administrare ca un bun administrator, evitând distrugerea, degradarea sau deteriorarea lor;

2.4. Să restituie proprietarului spațiile date în administrare la încetarea contractului de administrare;

2.5. Să suporte cheltuielile curente rezultate din exploatarea spațiilor în condiții normale;

2.6. Să suporte contravaloarea utilităților pentru spațiile pe care le administrează, astfel cum sunt stabilite în Anexa nr. 2 la prezentul contract – *Situația privind modul de calcul al contravalorii utilităților aferente spațiilor date în administrare DGASPC Argeș prin HCJ Argeș nr. ………….., începând cu data de ……….*

**3. Drepturile proprietarului:**

3.1. Să urmărească îndeplinirea obligaţiilor asumate de către administrator prin prezentul contract;

3.2. Să inspecteze spațiile administrate;

3.3. Să pretindă despăgubiri pentru pagubele suferite ca urmare a neîndeplinirii sau îndeplinirii necorespunzătoare a obligațiilor de către administrator, ori din culpa dovedită și exclusivă a acestuia;

3.4. Să primească la încetarea contractului spațiile în starea în care au fost predate și după caz cu îmbunătățirile aduse acestora.

**4. Drepturile administratorului:**

4.1. Să administreze spațiile în condiţiile legii și în concordanță cu art. 2 din prezentul contract.

4.2 Să efectueze lucrările de reparații curente ale spațiilor.

***V. Cesiunea contractului****:*

**1.** Cesiunea contractului este interzisă.

***VI. Încetarea contractului de administrare:***

*Prezentul contract de administrare încetează în următoarele situații:*

1. În cazul în care interesul local o impune, prin denunțarea unilaterală de către una dintre cele două părți contractante;

2. În cazul nerespectării obligațiilor contractuale de către administrator, proprietarul are dreptul să rezilieze contractul de plin drept, obligând administratorul la plata unei despăgubiri proporțional cu daunele suferite;

3. La dispariția, dintr-o cauză de forță majoră, a bunurilor date în administrare sau în cazul imposibilității obiective a administratorului de a le exploata, prin renunțare la contract fără plata unei despăgubiri;

4. Prin revocarea dreptului de administrare;

5. Prin încetarea dreptului de proprietate publică a Județului Argeș asupra bunurilor ce fac obiectul prezentului contract.

***VII. Răspunderea contractuală:***

1. Pentru nerespectarea totală sau parțială, ori pentru executarea defectuoasă a vreuneia dintre clauzele contractuale, partea vinovată se obligă să plătească daune-interese, calculate pe baza valorii pagubelor provocate sau să remedieze defecțiunile provocate din vina sa constatată și dovedită, pe cheltuiala proprie, în cel mai scurt timp posibil.

***VIII. Forța majoră****:*

1. Orice împrejurare independentă de voința părților, intervenită după data semnării contractului care împiedică executarea acestuia, este considerată forță majoră și exonerează de răspundere partea care o invocă. Sunt considerate ca forță majoră, în sensul acestei clauze, împrejurări ca : război, cutremur, marile inundații, embargo.

2. Partea care invocă forța majoră trebuie să anunțe cealaltă parte în termen de 5 zile calendaristice, de la data apariției respectivului caz de forță majoră și să prezinte un act confirmativ, eliberat de autoritatea competentă din propriul județ, prin care să certifice realitatea

și exactitatea faptelor și a imprejurărilor care au condus la invocarea forței majore și, de asemenea, de încetarea acestei situații.

*IX****. Modificarea Contractului:***

1. Prezentul contract se poate modifica prin negociere si acord bilateral, la inițiativa oricarei părți contractante, sub rezerva notificării scrise a intenției de modificare și a propunerilor de modificare cu cel puțin 60 zile înaintea datei de la care se dorește modificarea.

2. Modificarea se va face prin încheierea unui act adițional semnat de către ambele părți.

3. Modificarea se supune legilor care au fost în vigoare la momentul încheierii prezentului contract.

4. Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Părțile convin ca orice clauză declarată nulă să fie înlocuită cu o altă clauză care să fie în concordanță cu legile în vigoare.

*X.* ***Notificări***

1. Este interzisă subînchirierea în tot sau în parte a bunurilor care fac obiectul prezentului contract de administrare, unei terţe părţi.

2. În accepţiunea părţilor contractante orice notificare adresată de una dintre acestea celeilalte, este valabil îndeplinită dacă va fi transmisă la adresa/sediul prevăzut în prezentul contract de administrare.

3. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor.

4. Dacă notificarea se trimite prin fax, ea se consideră primită în prima zi lucrătoare după cea în care a fost expediată.

5. Notificările verbale nu se iau în considerare.

***XI. Litigii:***

1. Litigiile de orice fel ce decurg din executarea prezentului contract se vor soluționa pe cale amiabilă.

2. În situația în care părțile nu se pot înțelege, litigiile se vor soluționa de către instanțele judecătorești competente.

***XII. Dispozitii finale:***

Pe toată durata administrării, cele două părți se vor supune actelor normative în vigoare.

Modificarea și completarea contractului de administrare se poate face ori de câte ori va fi nevoie, prin acte adiționale, cu acordul părților în funcție de necesitate și de noile reglementări în domeniu, prin raportare la clauzele capitolului *“IX. Modificarea contractului ‘’.*

*Prezentul contract s-a încheiat în 2 (două) exemplare, câte un exemplar pentru fiecare parte.*

**PROPRIETAR ADMINISTRATOR**

***JUDEȚUL ARGEȘ* D.G.A.S.P.C. ARGEȘ**

**PREȘEDINTE DIRECTOR GENERAL**

**ION MÎNZÎNĂ** **TATIANA EFTIME**

*Avizat de legalitate*

**SECRETARUL GENERAL AL JUDEȚULUI ARGEȘ, DIRECTOR GENERAL ADJUNCT**

**IONEL VOICA ADELA GOGOAȘE**

**DIRECTOR EXECUTIV BIROU JURIDIC CONTENCIOS**

**CARMEN MOCANU**

**DIRECTOR EXECUTIV**

**ALISA CIOBANU**

**DIRECTOR EXECUTIV**

**ALIN STOICEA**

*Consilier juridic,*

*Robert Ciortan*

***Anexa nr.2 la Contractul de administrare nr. ....................***

**S I T U A Ţ I A**

***privind modul de calcul al contravalorii utilităților aferente spațiilor date în administrare D.G.A.S.P.C. Argeș prin H.C.J. nr.* ......................**

Având în vedere prevederile IV. Drepturile și obligațiile părților - 2. Administratorul – D.G.A.S.P.C. Argeș se obligă: pct. 2.6 din Contractul de administrare nr. ............................ încheiat între Județul Argeș, prin Consiliul Județean Argeș, în calitate de proprietar și D.G.A.S.P.C. Argeș, în calitate de titular al dreptului de administrare, plata contravalorii utilităților aferente spațiilor date în administrare, în suprafață totală de 9,11 mp, situate în municipiul Pitești, str. Garoafelor nr. 6, se va face pentru următoarele:

- energie electrică;

- consum gaze naturale pentru centrală proprie;

- consum apă şi canalizare;

- servicii de salubrizare.

Pentru suprafaţa de 9,11 mp administrată de către D.G.A.S.P.C. Argeș, aceasta va suporta următoarele cote din contravaloarea utilităților stabilite mai sus, începând cu data de ..................:

* 1,94 % din contravaloarea facturii de energie electrică;
* 3,57 % din contravaloarea facturii de gaze naturale corespunzătoare contorului seria G4CT/nr. 158624;
* 1,94 % din contravaloarea facturii de apă și canalizare;
* 1,94 % din contravaloarea facturii de salubritate.

Plata cheltuielilor prevăzute mai sus se va efectua pe baza deconturilor lunare, care vor fi anexate în copie xerox şi depuse de Consiliul Judeţean Argeş spre încasare *D.G.A.S.P.C. Argeș*, lunar, până la sfărșitul lunii în curs pentru consumul lunii anterioare.

Sumele cuvenite se vor vira în contul RO62TREZ24A510103200103X pentru facturile de energie electrică și de gaze naturale și, respectiv, în contul RO78TREZ24A510103200104X, pentru facturile de apă-canalizare și de salubritate, deschise la Trezoreria Municipiului Piteşti, beneficiar Judeţul Argeş, cod fiscal 4229512.

*Anexa nr. 3*

***JUDEŢUL ARGEŞ DGASPC ARGEȘ***

***PROCES VERBAL DE ÎNCETARE***

***a***

***CONTRACTULUI DE ADMINISTRARE* nr. 18385/02.11.2017/ 30610/02.11.2017**

**Judeţul Argeş** prin Consiliul Judeţean Argeş, cu sediul în Mun. Piteşti, Piaţa Vasile Milea nr. 1, Jud. Argeș, Cod unic de înregistrare 4229512, Telefon centrală: 0248/217800, Fax: 0248/220137, reprezentat prin dl. **Ion MÎNZÎNĂ, Președinte** al Consiliului Județean Argeș, în calitate de **proprietar,**

şi

Direcția Generală de Asistență Socială și Protecția Copilului Argeș, cu sediul în Mun. Piteşti, Calea Drăgășani, nr. 8, Jud. Argeș, Telefon: 0248/271131, Fax: 0248/271220, reprezentată prin d-na. **Tatiana EFTIME**, Director General, în calitate de **administrator,**

Având în vedere Hotărârea Consiliului Județean Argeș nr. ……………….., prin care s-a revocat dreptul de administrare atribuit Direcției Generale de Asistență Socială și Protecția Copilului Argeș asupra spațiilor în suprafață de 123, 23 mp, situate în incinta imobilului din Pitești, str. Garoafelor, nr. 6 și potrivit art. VIII din contractul mai sus menționat, părtile au convenit la încetarea Contractului de administrare nr. 18385/02.11.2017/ 30610/02.11.2017.

*Prezentul proces – verbal a fost încheiat în două exemplare, câte unul pentru fiecare parte și intră în vigoare la data înregistrării acestuia la ultima parte semnatară.*

**PROPRIETAR, ADMINISTRATOR,**

***JUDEȚUL ARGEȘ* *DGASPC ARGEȘ ………………………***

**PREȘEDINTE DIRECTOR GENERAL**

**ION MÎNZÎNĂ** **TATIANA EFTIME**

*Avizat de legalitate*

**SECRETARUL GENERAL AL JUDEȚULUI ARGEȘ**

**IONEL VOICA**

**DIRECTOR EXECUTIV**

**CARMEN MOCANU**

**DIRECTOR EXECUTIV**

**ALISA CIOBANU**

**DIRECTOR EXECUTIV**

**ALIN STOICEA**

*Consilier juridic,*

*Robert Ciortan*